Борис Младенов-Young
Луната гледаме по две причини…

chitanka.info

Луната гледаме по две причини:

заради тайнственото й сияние

и затова че в небесата сини

е по-загадъчна от разстояние.

Така жената с форми нежни, фини

блести край нас, забулена в мечтание,

и ний, мъжете, с месеци, с години

я съзерцаваме със обожание.

Като луната тя е вековечна,

но по-загадъчна, по-непозната,

по-близка, но и много по-далечна…

Тя, нашата другарка и любима,

която шества тука на земята,

е от луната по-недостижима!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.